PRÍLOHA č.1

DOKUMENT upravujúcI 
ústavu
medzinárodnej  Telekomunikačnej  únie
(Ženeva, 1992)
zmenenú
Konferenciou vládnych splnomocnencov (Kyoto, 1994)
a
Konferenciou vládnych splnomocnencov (Minneapolis, 1998)
(Zmeny prijaté Konferenciou vládnych
splnomocnencov (Marakéš, 2002)) 

vysvetľujúce poznámky

Symboly používané v Záverečných dokumentoch
Symboly uvedené  na okraji označujú zmeny prijaté Konferenciou vládnych splnomocnencov (Marakéš, 2002) v porovnaní s textami Ústavy a Dohovoru (Ženeva, 1992) upravených Konferenciou vládnych splnomocnencov (Kyoto, 1994) a Konferenciou vládnych splnomocnencov (Minneapolis, 1998), a majú tento význam:
	ADD		=	pridanie nového ustanovenia 
	MOD	         =	úprava existujúceho ustanovenia
	(MOD)	=	redakčná úprava existujúceho ustanovenia 
	SUP		=	zrušenie existujúceho ustanovenia 
	SUP*  	=	ustanovenie sa v Záverečných dokumentoch presunulo na iné miesto 
	ADD*	=	existujúce ustanovenie sa presunulo z iného miesta v Záverečných dokumentoch na označené miesto 
Za týmito symbolmi nasleduje číslo existujúceho ustanovenia. Pri nových ustanoveniach (symbol ADD) je bod do ktorého sa majú vložiť, uvedený číslom predchádzajúceho ustanovenia, po ktorom nasleduje písmeno.

ÚSTAVA 

MEDZINÁRODNEJ

TELEKOMUNIKAČNEJ ÚNIE *
(ŽENEVA, 1992)

ČASŤ  I.    Predslov
Na základe príslušných ustanovení a pri vykonávaní príslušných ustanovení Ústavy Medzinárodnej telekomunikačnej únie (Ženeva, 1992), ako bola zmenená Konferenciou vládnych splnomocnencov (Kyoto, 1994) a Konferenciou vládnych splnomocnencov (Minneapolis, 1998), najmä ustanovení v článku 55 tejto Ústavy, prijala Konferencia vládnych splnomocnencov Medzinárodnej telekomunikačnej únie (Marakéš, 2002) nasledovné zmeny uvedenej Ústavy:

	ČLÁNOK  8
Konferencia vládnych splnomocnencov	
MOD	51
PP-98	c)	v zmysle svojich rozhodnutí, prijatých v správach uvedených  vyššie v č. 50, vypracovať strategický plán Únie a základ pre rozpočet Únie a stanoviť súvisiace finančné limity do nasledujúcej Konferencie vládnych splnomocnencov po zvážení všetkých dôležitých hľadísk práce Únie v uvedenom období;
	
MOD	58A
PP-98	jbis)	prijímať a meniť všeobecný poriadok pre konferencie, zhromaždenia a zasadania Únie;	
	ČLÁNOK  9
Zásady volieb a súvisiace záležitosti	
(MOD)	61	a)	členské štáty Rady sa volia s náležitým ohľadom na potrebu spravodlivého rozdelenia kresiel v Rade v rámci všetkých regiónov sveta; 
	
MOD	62
PP-94
PP-98	b)	generálny tajomník, zástupca generálneho tajomníka a riaditelia Úradov sa volia z kandidátov, ktorých navrhli členské štáty ako svojich štátnych príslušníkov, a musia byť štátnymi príslušníkmi rôznych členských štátov. Pri ich voľbe by sa malo patrične zohľadniť spravodlivé geografické rozdelenie medzi regióny sveta; náležite by sa mali zvážiť aj zásady vyjadrené v č. 154 tejto Ústavy;
	
MOD	63
PP-94
PP-98	c)	členovia Rádiokomunikačnej regulačnej rady sa na základe svojich osobných scopností volia z kandidátov, ktorých navrhli členské štáty ako svojich štátnych príslušníkov. Každý členský štát môže navrhnúť iba jedného kandidáta. Členovia Rádiokomunikačnej regulačnej rady nesmú byť štátnymi príslušníkmi rovnakého členského štátu ako riaditeľ Rádiokomunikačného úradu; pri ich voľbe by sa malo náležite zohľadniť spravodlivé geografické rozdelenie medzi regióny sveta a zásady vyjadrené v č. 93 tejto Ústavy.	
MOD	64	
2	Ustanovenia týkajúce sa prevzatia povinností,  neobsadeného miesta a opätovnej spôsobilosti sú obsiahnuté v Dohovore.	

	ČLÁNOK  10
Rada	
(MOD)	66		2)	Každý členský štát Rady vymenuje pre prácu v Rade osobu, ktorej môžu pomáhať jeden alebo viacerí poradcovia.  	
SUP*	67		
MOD	70
PP-98		2)	Rada posudzuje všeobecné záležitosti telekomunikačnej politiky v súlade s usmerneniami vydanými Konferenciou vládnych splnomocnencov, aby sa zabezpečilo, že politika a stratégia Únie plne odpovedajú zmenám v telekomunikačnom prostredí.
	
ADD 	70A		2bis)	Rada pripraví správu o politike a strategickom plánovaní, odporúčaných pre Úniu, spolu s ich finančnými dopadmi, s použitím špecifických údajov pripravených generálnym tajomníkom podľa č. 74A uvedeného nižšie.	
	ČLÁNOK  11
Generálny sekretariát	
MOD	74A
PP-98	b)	pripraviť s pomocou Koordinačného výboru a poskytnúť členským štátom a členom sektorov také špecifické informácie, ktoré môžu byť potrebné na prípravu správy o politike a strategickom pláne Únie, koordinovať realizáciu plánu; táto správa sa doručí členským štátom a členom sektorov na posúdenie počas posledných dvoch riadne plánovaných zasadaní Rady pred Konferenciou vládnych splnomocnencov;	

	ČLÁNOK  14
Rádiokomunikačná regulačná rada	
MOD	95
PP-98	a)	schválenie rokovacieho poriadku, ktorý obsahuje technické kritériá v súlade s Rádiokomunikačným poriadkom (Radio Regulations) a s akýmkoľvek rozhodnutím, ktoré môžu prijať príslušné rádiokomunikačné konferencie. Tento rokovací poriadok používa riaditeľ a Úrad pri uplatňovaní Rádiokomunikačného poriadku na registráciu frekvenčných prídelov vykonaných členskými štátmi. Tento Poriadok sa musí vypracovať transparentným spôsobom a musí byť prístupný na pripomienkovanie administratívam, a v prípade trvania nezhody sa príslušná záležitosť predloží nasledujúcej Svetovej rádiokomunikačnej konferencii;	
add	KAPITOLA iva
	
ADD	Pracovné metódy sektorov	
ADD	145A		Rádiokomunikačné zhromaždenie, Svetové zhromaždenie pre štandardizáciu telekomunikácií a Svetová konferencia pre rozvoj telekomunikácií môžu vypracúvať a prijímať pracovné metódy a postupy na riadenie činností svojich príslušných sektorov. Tieto pracovné metódy a postupy musia byť zlučiteľné s touto Ústavou, Dohovorom a administratívnymi nariadeniami a najmä s č. 246D až 246H Dohovoru.	
	ČLÁNOK  28
Financie Únie	
MOD	159D
PP-98	2ter	Výdavky na regionálne konferencie uvedené v č. 43 tejto Ústavy hradia:	
ADD	159E	a)	všetky členské štáty v príslušnom regióne v súlade s ich triedou príspevku;	
ADD	159F	b)	členské štáty z iných regiónov, ktoré sa zúčastnili na týchto konferenciách, v súlade s ich triedou príspevku;	
ADD	159G	c)	oprávnení členovia sektorov a iné oprávnené organizácie, ktoré sa zúčastnili na týchto konferenciách, v súlade s ustanoveniami Dohovoru.	

MOD	161E		4)	Majúc na pamäti revidovaný návrh finančného plánu, Konferencia vládnych splnomocnencov čo najskôr určí konečný horný limit čiastky príspevkovej jednotky a stanoví dátum v období predposledného týždňa Konferencie vládnych splnomocnencov, do ktorého musia členské štáty na vyzvanie generálneho tajomníka oznámiť svoju konečnú voľbu triedy príspevku.	

MOD	ČLÁNOK  32
Všeobecný poriadok konferencií, zhromaždení a zasadaní Únie	
MOD	177
PP-98	1	Všeobecný poriadok konferencií, zhromaždení a zasadaní Únie prijatý Konferenciou vládnych splnomocnencov platí pre prípravu konferencií a zhromaždení a pre organizáciu práce a vedenie diskusií na konferenciách, zhromaždeniach a zasadaniach Únie, ako aj na voľbu členských štátov Rady, generálneho tajomníka, zástupcu generálneho tajomníka, riaditeľov Úradov sektorov a členov Rádiokomunikačnej regulačnej rady.   
	
MOD	178
PP-98	2	Konferencie, zhromaždenia a Rada môžu okrem poriadku v kapitole II Všeobecného poriadku konferencií, zhromaždení a zasadaní Únie prijať taký poriadok,  ktorý považujú za potrebný. Takýto doplnkový poriadok musí však byť zlučiteľný s touto Ústavou, Dohovorom a vyššie uvedenou kapitolou II; poriadok prijatý konferenciami alebo zhromaždeniami sa zverejní ako dokument príslušnej konferencie alebo zhromaždenia.	
	ČLÁNOK  44  	
	Využívanie rádiofrekvenčného spektra a obežných dráh geostacionárnych družíc a iných družíc	
(MOD)	195	1	Členské štáty sa snažia o obmedzenie počtu frekvencií a používaného spektra na minimum nevyhnutné na uspokojivé poskytovanie potrebných služieb. Za tým účelom sa snažia čo najskôr aplikovať najnovšie technické novinky.   	

	ČLÁNOK  50
Vzťahy s inými medzinárodnými organizáciami	
MOD	206		Na podporu úplnej medzinárodnej koordinácie vo veciach ovplyvňujúcich telekomunikácie by mala Únia spolupracovať s medzinárodnými organizáciami, ktoré majú príbuzné záujmy a pôsobnosti.	
	ČLÁNOK  55
Ustanovenia na zmeny tejto Ústavy	
MOD	224
PP-98	1	1          Ktorýkoľvek členský štát môže navrhnúť akúkoľvek zmenu tejto Ústavy. Každý takýto návrh sa doručí generálnemu tajomníkovi najneskôr osem mesiacov pred stanoveným dátumom začiatku Konferencie vládnych splnomocnencov  kvôli zabezpečeniu včasného odovzdania všetkým členským štátom na jeho posúdenie. Generálny tajomník čo najskôr, avšak najneskôr šesť mesiacov pred vyššie uvedeným dátumom, zverejní každý takýto návrh ako informáciu pre všetky členské štáty.
	
MOD	228
PP-98	5	Ak sa nešpecifikovalo inak v predchádzajúcich odsekoch tohto článku, ktorý je rozhodujúci, platí Všeobecný poriadok konferencií, zhromaždení a zasadaní Únie.	
	ČLÁNOK  58
Nadobudnutie účinnosti a súvisiace záležitosti	

MOD	238	
1	Táto Ústava a Dohovor, prijaté mimoriadnou Konferenciou vládnych splnomocnencov  (Ženeva, 1992), nadobúdajú účinnosť 1.7.1994 medzi členskými štátmi, ktoré pred uvedeným dátumom uložili listinu o ratifikácii, prijatí, schválení alebo pristúpení.  	

ČASŤ  II.    Dátum nadobudnutia účinnosti
Zmeny obsiahnuté v tomto dokumente nadobudnú v celku a vo forme jedného jediného dokumentu účinnosť dňa 1. 1. 2004 medzi členskými štátmi, ktoré budú v uvedenej dobe stranami Ústavy a Dohovoru Medzinárodnej telekomunikačnej únie (Ženeva, 1992) a uložia pred uvedeným dátumom listinu o ratifikácii, prijatí alebo schválení tohto upravujúceho dokumentu, alebo o pristúpení k nemu.

____________________

NA DÔKAZ TOHO podpísali príslušní vládni splnomocnenci originál tohto dokumetu upravujúceho Ústavu Medzinárodnej telekomunikačnej únie (Ženeva, 1992) ako bola zmenená Konferenciou vládnych splnomocnencov (Kyoto, 1994) a Konferenciou vládnych splnomocnencov (Minneapolis, 1998).

Marakéš, 18. októbra 2002